Lale Andersen

Lale Andersen (1905–1972; egentlig Liese-Lotte Helene Berta Bunnenberg, gift Beul) var en tysk sanger og skuespiller. Hun er best kjent for sin tolkning av sangen «Lili Marleen», som gjorde den berømt.

 Liv og virke 
 Bakgrunn 
Bunnenberg gikk på skuespillerskole ved Deutsches Theater i Berlin, og arbeidet siden i Zürich 1933–37 og ved Kabarett der Komiker i Berlin som sanger 1938–42. Hun ga ut en selvbiografi i 1972, Der Himmel hat viele Farben («Himmelen har mange farger»).

Hun giftet seg med kunstmaleren Paul Ernst Wilke (1894-1971).«Paul Ernst Wilke» Atelieret hans med adressen Am Alten Vorhafen 2 brukes i dag av skiftende kunstnere.Wilkes hus ved havnen

I 1929, tre uker etter å ha satt sitt tredje barn til verden, forlot hun familien og dro for å realisere seg selv som skuespiller og sanger. Hennes store kjærlighet var den sveitsiske komponisten Rolf Liebermann (1910–99), senere direktør for operahusene i Hamburg og Paris.«Rolf Liebermann» Rainer Werner Fassbinder baserte sin film «Lili Marleen» fra 1981 på denne kjærlighetshistorien.On all fronts: «Lili Marleen» og Lale Andersen

 «Lili Marleen» 
Lale spilte inn «Lili Marleen» i 1939, men den ble ingen slager før Soldatensender Belgrad, radiostasjonen for de tyske væpnede styrker i det okkuperte Jugoslavia, begynte å kringkaste den i august 1941. «Lili Marleen» ble da raskt populær blant de tyske frontsoldatene. Radiosenderen ved Beograd var kraftig nok til å høres i hele Europa og Nord-Afrika, og sangen ble etter hvert populær blant de allierte styrkene også.Lale Andersen und Lili Marleen   , last accessed January 16, 2006.Ciceran, M.: "Lili Marleen   ", last accessed January 16, 2006.

Men Joseph Goebbels mislikte denne triste sangen om adskilte kjærester, og fikk den forbudt på radio. I ni måneder ble Lale Andersen nektet å opptre offentlig, også på grunn av sitt forhold til den jødiske Rolf Liebermann, og til andre jødiske artister hun hadde truffet i Zürich. Hun ble så desperat at hun forsøkte å ta sitt eget liv.Deinert, M.: Lale Andersen: Verfolgung und Auftrittsverbot   , last accessed January 16, 2006. 

Da hun senere fikk tillatelse til å opptre igjen, var det på flere betingelser;D'heil, S.: Lale Andersen, URL last accessed January 16, 2006. én av dem var at hun ikke fikk synge «Lili Marleen». Goebbels beordret henne til å spille inn en mer «militant» versjon i juni 1942. I de siste krigsårene hadde Andersen en mindre rolle i en propagandafilm, og spilte inn flere propagandasanger på engelsk.Deinert, M.: Lale Andersen: Englische Propagandalieder   , last accessed January 16, 2006. Rett før krigens slutt trakk hun seg tilbake til øya Langeoog på den tyske nordsjøkysten.

 Etter krigen 
Lale Andersen giftet seg på nytt etter krigen og gjenopptok sin sangkarriere, om enn uten samme fremtredende profil som tidlig i 1940-årene. I 1961 representerte hun Tyskland i Eurovision Song Contest med sangen «Einmal sehen wir uns wieder», men endte kun som nummer 13 av 16.

En stor suksess ble derimot hennes sang «Ein Schiff wird kommen» («Et skip skal komme») som ble verdenskjent i filmen Aldri på en søndag, og også har vært fremført av Nana Mouskouri:
Ich bin ein Mädchen aus Piräus
Jeg er en jente fra Pireus
und liebe den Hafen, die Schiffe und das Meer.
og elsker havnen, skipene og havet.
Ich lieb' das Lachen der Matrosen, ich lieb' jeden Kuss
Jeg elsker matrosenes latter, jeg elsker hvert kyss
der nach Salz schmeckt und nach Teer.Lale Andersens sang Ein Schiff wird kommen  
som av salt smaker, og av tjære.
Lale Andersen døde av leverkreft.«Lili Marleen», the Peace Song of War Hun ble kremert i Wien, og urnen satt ned på Langeoog med stort fremmøte av lokalbefolkningen. På Langeoog kan man også leie huset hennes, Sonnenhof («Solgård») i veien Gerk-sin-Spoor.Lale Andersens grav

Til hennes minne fremskaffet den tyske marine en gammel lanterne og fikk den stilt opp på Linzer Straße i Bremerhaven i januar 1981. I 2016 ble lanternen flyttet til hjørnet av Lutherstraße og Hafenstraße, nær hennes fødested.Lale Andersens lanterne i Bremerhaven Også på Langeoog er det stilt opp en lanterne til minne om henne.

 Referanser 

 Eksterne lenker 



 Lale Andersen i Eurovision Song Contest 1961

 http://www.lale-andersen.de 
 Kurzbiografie
 Abbildungen von Plattencovern






Kategori:Tyske skuespillere
Kategori:Tyske sangere
Kategori:Personer fra Bremerhaven
Kategori:Eurovision Song Contest-deltakere for Tyskland
Kategori:Deltakere i Eurovision Song Contest 1961